ทีเอ็มบีลดดอกเบี้ยเงินกู้หนุนเอสเอ็มอี
ทีเอ็มบี ลดดอกเบี้ยเงินกู้ เพื่อสนับสนุนการขยายตัวของเอสเอ็มอีให้เดินหน้า  มีผล 7 เม.ย.
5 เม.ย. 2559

ทีเอ็มบี ลดดอกเบี้ยเงินกู้ เพื่อสนับสนุนการขยายตัวของเอสเอ็มอีให้เดินหน้า  มีผล 7 เม.ย.
ทีเอ็มบี หรือ ธนาคารทหารไทย จำกัด (มหาชน) ประกาศลดอัตราดอกเบี้ยเงินกู้เอ็มแอลอาร์ (MLR) และเอ็มอาร์อาร์ (MRR)  0.25% เพื่อสนับสนุนการขยายตัวของธุรกิจเอสเอ็มอี โดยมีผลตั้งแต่วันพฤหัสบดี ที่ 7 เมษายน เป็นต้นไป นายบุญทักษ์   หวังเจริญ  ประธานเจ้าหน้าที่บริหาร ทีเอ็มบี กล่าวว่า “การลดอัตราดอกเบี้ยเงินกู้ของทีเอ็มบีนี้ จะช่วยให้ต้นทุนดอกเบี้ยของผู้ประกอบการเอสเอ็มอีลดลง ช่วยแบ่งเบาภาระของผู้ประกอบการ นับเป็นการสนับสนุนการขยายตัวของธุรกิจเอสเอ็มอีให้เดินหน้าต่อไปได้ โดยอัตราดอกเบี้ยเงินกู้เอ็มแอลอาร์ของธนาคาร จะปรับลดลง จากเดิม 7.025% เป็น  6.775%  และเอ็มอาร์อาร์ลดลง จาก 8.025% เป็น  7.775%”